Ehdotus: Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, talous- ja sosiaalikomitean sekä alueiden komitean sopimus julkishallinnon ammattietiikan neuvoa-antavan ryhmän perustamisesta /* SEK/2000/2077 lopull. */





Ehdotus: Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, talous- ja sosiaalikomitean sekä alueiden komitean sopimus julkishallinnon ammattietiikan neuvoa-antavan ryhmän perustamisesta (komission esittämä) PERUSTELUT Hallinnonuudistusta käsittelevässä valkoisessa kirjassa [1], jonka komissio hyväksyi 1. maaliskuuta 2000, korostetaan palveluhenkisen EU:n julkishallinnon perusperiaatteita, joita ovat riippumattomuus, vastuullisuus, tilintekovelvollisuus, tehokkuus ja avoimuus. [1] KOM (2000) 200 lopullinen. Valkoiseen kirjaan sisältyvän toimintasuunnitelman toimessa 1 komissio sitoutui esittämään ehdotuksen EU:n toimielinten ja muiden elinten sopimukseksi julkishallinnon ammattietiikkaa käsittelevän neuvoa-antavan elimen perustamisesta. Komissio antoi tämän sitoumuksen vastauksena Euroopan parlamentin pyyntöön, joka perustui 10. syyskuuta 1999 julkistetussa riippumattomien asiantuntijoiden komitean toisessa raportissa esitettyihin suosituksiin. Komitean suositukset perustuivat puolestaan OECD:n piirissä tehtyyn julkishallinnon ammattietiikkaa käsittelevään laajaan selvitystyöhön. Hallinnonuudistusta käsittelevään valkoiseen kirjaan sisältyvän toimen 1 toteuttamiseksi komissio on hyväksynyt tämän EU:n toimielinten ja muiden elinten välillä tehtävää sopimusta koskevan ehdotuksen, joka toimitetaan Euroopan parlamentille, neuvostolle, yhteisöjen tuomioistuimelle, tilintarkastustuomioistuimelle, talous- ja sosiaalikomitealle sekä alueiden komitealle. Ehdotus: Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, talous- ja sosiaalikomitean sekä alueiden komitean sopimus julkishallinnon ammattietiikan neuvoa-antavan ryhmän perustamisesta 1 artikla Tarkoitus Euroopan parlamentti, neuvosto, komissio, yhteisöjen tuomioistuin, tilintarkastustuomioistuin, talous- ja sosiaalikomitea sekä alueiden komitea, jäljempänä 'sopimuspuolet', perustavat julkishallinnon ammattietiikan neuvoa-antavan ryhmän, jäljempänä 'ryhmä'. 2 artikla Tehtävät ja lausuntopyynnöt Ryhmän tehtävänä on antaa neuvontaa ammattieettisistä säännöistä, joita toimielinten on noudatettava toiminnassaan. Sopimuspuolten pyynnöstä neuvontaa annetaan ammattieettisen toiminnan yleisperiaatteista. Kukin sopimuspuoli voi pyytää ryhmältä lausuntoa omaan toimintaansa liittyvistä ammattieettisistä säännöistä. Ryhmä ei saa tarjota neuvontaa asioissa, jotka liittyvät tiettyihin tai tunnistettaviin henkilöihin. Ryhmältä neuvontaa pyytävä sopimuspuoli asettaa määräajan, jonka kuluessa lausunto on annettava. 3 artikla Sopimuspuolten ja ryhmän välinen yhteistyö Sopimuspuolet tekevät tiivistä yhteistyötä ryhmän kanssa toimittamalla sille muun muassa tarvittavia taustatietoja. 4 artikla Ryhmän kokoonpano (1) Ryhmässä on viisi jäsentä, jotka nimitetään pätevyytensä ja ammattitaitonsa perusteella. (2) Jäseneksi nimittämisen edellytyksiä ovat riippumattomuus, moitteeton ammattitausta sekä lainsäädännön ja sopimuspuolten työskentelymenetelmien hyvä tuntemus. 5 artikla Jäsenten nimittäminen Ryhmän jäsenet nimitetään sopimuspuolten yhteisellä sopimuksella. Ryhmän muodostamisessa on pyrittävä maantieteelliseen ja sukupuolten väliseen tasapainoon. 6 artikla Toimikausi Ryhmän jäsenet nimitetään kolmeksi vuodeksi. Toimikausi voidaan uusia kerran. 7 artikla Puheenjohtaja Ryhmä valitsee jäsentensä keskuudesta puheenjohtajan. 8 artikla Ryhmän kokoukset (1) Ryhmän kutsuu koolle sen puheenjohtaja. (2) Ryhmä voi kutsua kokouksiinsa kuultaviksi sopimuspuolten edustajia tai muita henkilöitä, joiden neuvoja se tarvitsee. 9 artikla Lausunnot (1) Jos lausuntoa ei anneta yksimielisesti, siihen on sisällytettävä myös eriävät mielipiteet. (2) Kaikki lausunnot on julkaistava välittömästi sen jälkeen kun ne on annettu. 10 artikla Työjärjestys Ryhmä hyväksyy työjärjestyksensä. 11 artikla Kulukorvaukset Sopimuspuolet korvaavat ryhmän kokouksista aiheutuvat matka- ja oleskelukulut yhteisesti asiaa koskevien hallinnollisten sääntöjen mukaisesti. 12 artikla Sihteeristö Sopimuspuolet asettavat ryhmän käyttöön sihteeristön. Tehty Brysselissä Komission puolesta [...] RAHOITUSSELVITYS 1. Toimenpiteen nimi Ehdotus Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, talous- ja sosiaalikomitean sekä alueiden komitean sopimukseksi julkishallinnon ammattietiikan neuvoa-antavan ryhmän perustamisesta 2. Budjettikohta A-7030 3. Oikeusperusta Komission itsenäiset valtuudet määritellä omat työskentelymenetelmänsä ja tehdä sopimuksia, jotka liittyvät EU:n toimielinten ja muiden elinten toimintaan 4. Toimenpiteen kuvaus 4.1 Yleistavoite Neuvoa-antava ryhmä neuvoo EU:n toimielimiä ammattietiikkaa koskevissa kysymyksissä. Neuvonta koskee ammattieettisen toiminnan yleisperiaatteita. 4.2 Toimenpiteen kesto ja sen uusimista koskevat yksityiskohtaiset säännöt Sopimus tehdään määräämättömäksi ajaksi. Neuvoa-antava ryhmä aloittaa työskentelynsä heti kun sopimus on allekirjoitettu ja ryhmän jäsenet nimitetty. Jäsenten toimikausi on kolme vuotta. Se voidaan uusia kerran. 5. Menojen ja tulojen luokitus 5.1 Pakolliset/Ei-pakolliset menot 5.2 Jaksotetut/jaksottamattomat määrärahat 5.3 Oletettu tulolaji Ei ole 6. Meno-/tulolaji - Hallintomenot Komissio tulee ehdottamaan, että EU:n toimielimet, jotka allekirjoittavat sopimuksen, vastaavat yhteisesti kaikista kustannuksista. Lopulliset maksuosuudet riippuvat osallistuvien toimielinten lukumäärästä ja siitä, kuinka paljon henkilöstöä ne asettavat ryhmän käyttöön. 7. Rahoitusvaikutus 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) 7.2 Kustannusten jakautuminen eri tekijöiden kesken Maksusitoumusmäärärahat (MSM) milj. euroa (nykyhintoina) >TAULUKON PAIKKA> 7.3 Talousarvion B osaan sisältyvät toimintamenot tutkimuksia, asiantuntijoita yms. varten Maksusitoumusmäärärahat (MSM) milj. euroa (nykyhintoina) >TAULUKON PAIKKA> 7.4 Maksusitoumus- ja maksumäärärahojen alustava aikataulu milj. euroa >TAULUKON PAIKKA> 8. Petostenvastaiset toimenpiteet - Suunnitellaan erityisiä valvontatoimenpiteitä 9. Kustannusvaikuttavuusanalyysi 9.1 Määrälliset erityistavoitteet ja kohderyhmä - Erityistavoitteet: neuvoa-antava ryhmä laatii sopimuspuolten pyynnöstä lausuntoja siitä, miten ammattieettisiä sääntöjä on noudatettu EU:n toimielimissä. Tarvittaessa lausunnoissa esitetään suosituksia voimassa olevien toiminta- ja muiden sääntöjen parantamiseksi. - Kohderyhmä: EU:n toimielinten virkamiehet ja muu henkilöstö, jotka ovat (suuren yleisön ohella) toiminnan lopulliset edunsaajat. 9.2 Toimenpiteen perustelut Hallinnonuudistusta käsittelevässä valkoisessa kirjassa, jonka komissio hyväksyi 1. maaliskuuta 2000, korostetaan palveluhenkisen EU:n julkishallinnon perusperiaatteita, joita ovat riippumattomuus, vastuullisuus, tilintekovelvollisuus, tehokkuus ja avoimuus. Valkoiseen kirjaan sisältyvän toimintasuunnitelman toimessa 1 komissio sitoutui esittämään ehdotuksen EU:n toimielinten ja muiden elinten sopimukseksi julkishallinnon ammattietiikkaa käsittelevän neuvoa-antavan elimen perustamisesta. Komissio antoi tämän sitoumuksen vastauksena Euroopan parlamentin pyyntöön (päätöslauselma 19. tammikuuta 2000), joka perustui 10. syyskuuta 1999 julkistetussa riippumattomien asiantuntijoiden komitean toisessa raportissa esitettyihin suosituksiin. Komitean suositukset perustuivat puolestaan OECD:n piirissä tehtyyn julkishallinnon ammattietiikkaa käsittelevään laajaan selvitystyöhön. 9.3 Toimenpiteen seuranta ja arviointi - Toimenpidettä arvioidaan seuraavien suoritusindikaattorien perusteella: -- tuotosta ilmaisevat indikaattorit (resurssien käyttö): neuvoa-antavan ryhmän laatimat lausunnot -- vaikutusta ilmaisevat indikaattorit (tulokset suhteessa tavoitteisiin): neuvoa-antavan ryhmän suositusten perusteella tehdyt muutokset ja tarkistukset nykyisiin ammattieettisiin sääntöihin (toimintasääntöihin) Tuloksia (lausuntojen laatu, vaikutus sääntöihin) arvioidaan kolmen vuoden jälkeen (so. ensimmäisen toimikauden päätyttyä). 10. Hallintomenot (talousarvion pääluokka III, A osa) Henkilöresursseja ja hallinnollisia resursseja koskevat tarpeet on täytettävä ryhmää hallinnoivalle pääosastolle myönnetyn vuosittaisen määrärahan puitteissa. Kuten todetaan kohdassa 6, komissio tulee ehdottamaan, että EU:n toimielimet, jotka allekirjoittavat sopimuksen, vastaavat yhteisesti kaikista kustannuksista (myös sihteeristön henkilöstökuluista). Lopulliset maksuosuudet riippuvat osallistuvien toimielinten lukumäärästä ja siitä, kuinka paljon varoja ne asettavat ryhmän käyttöön yhteisöjen yleisestä talousarviosta. Lopullinen rahoitusselvitys annetaan komission hyväksyttäväksi sen jälkeen kun lopullinen toimielinten sopimus on neuvoteltu EU:n muiden toimielinten kanssa valmiiksi (vuoden 2001 alussa). Seuraavat tiedot koskevat ainoastaan komission ryhmää varten osoittamaa henkilöstöä. 10.1 Vaikutus henkilöstön määrään >TAULUKON PAIKKA> 10.2 Lisähenkilöstöstä aiheutuvat kokonaiskustannukset Ei kustannuksia: yksi ura-alueen A virkamies siirretään muista tehtävistä puolipäiväisesti ryhmän käyttöön. euroa >TAULUKON PAIKKA> 10.3 Toiminnasta aiheutuvien muiden toimintamenojen kasvu, erityisesti komiteoiden ja asiantuntijaryhmien kokouskulut euroa >TAULUKON PAIKKA> Tämä määrä kattaa menot 12:lta kuukaudelta, koska toimenpiteen kestoa ei ole määrätty. Huom. Tämä on alustava arvio (ks. kohta 10).